
Da li je Hidr živ? Ako jeste, gdje se nalazi?


* 
* 
* 
* 
* 
* 
* 

 

Da li je Hidr a.s živ?
======================

 

Ne postoji autentičan argument koji ukazuje na to da je Hidr, alejhis-selam, živ. Neki sljedbenici Knjige, kojima se ne može vjerovati, kažu da su se Hidr i Il’jas napili vode života i da neće umrijeti. Ova njihova tvrdnja u koliziji je s ajetom: “I Mi nijednom čovjeku prije tebe nismo vječnost podarili; ako ti umreš, zar će oni dovijeka živjeti!” (El-Enbija, 34) Sva predanja u kojima se navodi da se Hidr i Il’jas sreću svake godine na hadžu i jedan drugom briju glavu, da se Hidr svake godine na dan Arefata sreće s Džibrilom, Mikailom i Israfilom, da su ga vidjeli Alija, radijallahu anhu, i Omer b. Abdulaziz – ništavna su. Ova predanja naveo je imam Ibn Dževzi u svom djelu *El-Mevduat*, 2/249, i opovrgao je njihovu vjerodostojnost. ***[Ebu Bekr](https://pitajucene.com/search/Ebu+Bekr/answers/ "Pretraži odgovore o Ebu Bekr")*** Nekkaš zabilježio je da su neki ljudi upitali imama Buharija o Hidru i Il’jasu, jesu li još živi, pa je odgovorio: “Kako će biti živi, a ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao je: ‘Nakon stotinu godina niko od prisutnih neće biti živ.’” (Buhari i Muslim. Vidjeti: *El-Menarul-munif*, str. 67. Napomena: Ovaj je ***[hadis](https://pitajucene.com/search/Hadis/questions/ "Pretraži pitanja o hadisima")*** Resulullah, ﷺ, izgovorio pred kraj svog života.) Šejhul-islam Ibn Tejmijja napominje: “Da je Hidr bio živ za vrijeme Poslanika, ﷺ, morao bi vjerovati u njegovo poslanstvo, boriti se s njim na Allahovom putu… Kako da Poslanik, ﷺ, nije obavijestio svoj ummet o tome da je on živ, niti su to učinili pravedni vladari?!” (Vidjeti: *Medžmuul-fetava*, 27/60) A Allah najbolje zna!  

Odgovorio: Mr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


